Kollektivmøde+d.+9.+marts+2010

Mødet er hos Trille, Skt. Hans Gades Passage 3, 1.tv., 2200 N kl. 19.30

Tilstede: Nikolaj, Trille, Maiken, Mette, Per, Nina, Andreas Afbud: Kristine, Aleks, Mie


 * 1) Nyt fra grupperne**

Butiksgruppen - opfordrer alle vagthavende i butikken til at stille de ekstra poser til side, så der ikke bliver tvivl om, hvor mange poser der er til løssalg. - bemærker, at det mobile bredbånd ikke virker ordentligt i Kafa-X (pga. kælder, tykke vægge etc). Vi prøver at trække et rigtigt kabel ud i butikslokalet fra kontoret, hvor der allerede er computer, der er koblet op på ADSL - vi har brug for vægte - pronto! Vi skal have købt nogle ordentlige grøntsagsvægte. Per og Carsten tager teten på dette.

Kommunikationsgruppen - en undergruppe planlægger at lave små videoer om producenter, om aktive medlemmer, om grøntsager og andre interessante vinkler på fødevarefællesskaber. - onlinebetalingsløsningen er undervejs. Hvis alt flasker sig vil det blive en Telmore-agtig løsning, hvor folk indsætter penge på deres KBHFF-konto, som de så løbende kan bruge til at bestille grøntsager eller købe løssalg nede i butikken. Sikkerhedsmæssigt er planen en slags Blockbuster-løsning, hvor der er et kodeord knyttet til hvert medlem, som det enkelte medlem skal sige når de kommer ned i butikken for at hente deres grøntsager. Onlinebetalingsløsningen vil blive integreret med et online bogføringssystem ved navn E-conomic, således at alle online kvitteringer automagisk registreres.

Butiksgruppen har bestilt avocado fra Israel som løssalg til denne uge. Dette har vakt harme blandt de mere politisk bevidste medlemmer og åbner op for en større diskussion om hvilke lande vi skal købe grøntsager og frugt fra. Vi i kollektivet byder denne diskussion velkommen, for den understreger behovet for at blive endnu klarere i spyttet omkring vores grundprincipper og værdier som fællesskab.
 * 2) Debat om grønt fra Israel**

Vi har skrevet en mail som svar på indvendelserne. Svaret ligger også på hjemmesiden. Og vi opfordrer til, at diskussionen fortsætter online på forummet, og vi vil invitere til et debatmøde i Folkets Hus (sted skal afklares med A-gruppen først) på et d. 8. april kl. 19.00 for at give plads til en åben diskussion og en fælles, principiel beslutning omkring problemstillingen.

Mette har været til møde med A-gruppen i Folkets Hus. De vil meget gerne give os lov til at holde arrangementer i huset på 1. sal. I første omgang har vi fået booket den første torsdag i hver måned til arrangementer.
 * 3) Arrangementer i Folkets Hus**

Nina har fundet en meget fin og meget omfangsrig [|manual for opstart af fødevarekooperativer] på den engelske organisation Sustains hjemmeside. Vi må prøve at kigge nærmere på denne før vi laver vores egen manual. Generelt var stemningen, at når vi begynder at hjælpe et nyt fødevarefællesskab i gang et andet sted i byen, så må vi arbejde sammen med dem om at skrive en manual.
 * 4) Manual for fødevarefællesskabsopstart**

Der er generel forvirring om de to rubrikker på regnskabsarket, "Poser betalt på dagen" og "Løssalg" - de fleste lader til at skrive løssalgsposer solgt på dagen ind under løssalg.
 * 5) Strømlining af indtastning af regnskab**